b'\n_START_ARTICLE_\nBranko Jegli\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini pravnika Andra\xc5\xbea Jegli\xc4\x8da. Ljudsko \xc5\xa1olo in 4. razrede gimnazije je obiskoval v Gorici. Zaradi vojne se je dru\xc5\xbeina preselila v Gradec, decembra 1917 je v Trstu kon\xc4\x8dal 5. razred, v jeseni 1918 pa je pri\xc5\xa1el v Ljubljano, kjer je kon\xc4\x8dal zadnja dva letnika in 5. julija 1920 maturiral. Pripravljal se je na \xc5\xa1tudij slavistike, toda nepri\xc4\x8dakovano podlegel krvavi gri\xc5\xbei. Pisati je za\xc4\x8del \xc5\xbee v gimnaziji. V Trstu je zbral literarno nadarjene so\xc5\xa1olce in za\xc4\x8del izdajati rokopisni list Iskrice, v katerem so iz\xc5\xa1le njegove prve pesmi in \xc4\x8drtice. V Ljubljani je na realki ustanovil literarni kro\xc5\xbeek in za\xc4\x8del izdajati Kres. Prve vaje iz dija\xc5\xa1kih let (od nov. 1919 do marca 1920; 5. \xc5\xa1tevilk). Tu je iz\xc5\xa1lo ve\xc4\x8d njegovih pesmi. V Ljubljani je sodeloval tudi v Zvon\xc4\x8dku (1919) in v Slovencu (1919-1920) ter \xc5\xa1e v drugih listih, ki so prav tako objavili nekaj njegovih pesmi.'